Diari Oficial de la Generalitat Valenciana


Sumari del DOGV 5126, del 02-11-2005 (2005/11480)

RESOLUCIÓ de 7 d'octubre de 2005, del director general de l'Institut Valencià de la Joventut, per la qual es considera que les persones interessades que s'indica en els annexos I i II han desistit de les sol·licituds presentades en relació amb les ajudes econòmiques per al lloguer d'habitatges per jóvens i per parelles de jóvens, convocades per l'ordre de 15 de desembre de 2004, de la Conselleria de Benestar Social.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5126

Data del DOGV
:   02-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11633


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 7 d'octubre de 2005, del director general de l'Institut Valencià de la Joventut, per la qual es considera que les persones interessades que s'indica en els annexos I i II han desistit de les sol·licituds presentades en relació amb les ajudes econòmiques per al lloguer d'habitatges per jóvens i per parelles de jóvens, convocades per l'ordre de 15 de desembre de 2004, de la Conselleria de Benestar Social. [2005/11918]
  
I. Per l'Ordre de 15 de desembre de 2004, de la Conselleria de Benestar Social (d'ara endavant, Ordre de 15 de desembre de 2004), publicada en el DOGV, núm. 4.912, de 28 de desembre de 2004, es convocaren ajudes econòmiques per al lloguer d'habitatges per jóvens i per parelles de jóvens.
  
II. Les sol·licituds de les persones interessades relacionades en els annexos I i II no duien adjunta la documentació que exigeix la base cinquena de l'Ordre de 15 de desembre de 2004, per la qual cosa, en compliment del que preveu la base setena de l'esmentada ordre, se'ls va requerir que en el termini de deu dies en feren la corresponent esmena.
  
III. Atés que les sol·licituds de les persones interessades que s'indica en els annexos I i II no han sigut esmenades, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em confereix la Llei 4/1989, de 26 de juny, sobre l'Institut Valencià de la Joventut en relació amb el que disposa la disposició final primera i la base huitena de l'Ordre de 28 de gener de 2004, resolc:
  
Considerar que les persones interessades que s'indica en els annexos I i II han desistit de la sol·licitud que van presentar en relació amb les ajudes econòmiques per al lloguer d'habitatges per jóvens i per parelles de jóvens, convocades per l'Ordre de 15 de desembre de 2004, pels motius que s'hi exposen i, en conseqüència, procedir-ne a l'arxiu.
  
Contra la present resolució, que posa fi a la via administrativa, es podrà interposar potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua publicació en el Diari Oficial de la Generalitat Valenciana, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.
  
València, 7 d'octubre de 2005.- EL director general de l'IVAJ: Marcos Alós Cía.